समाजवादी पार्टी के विधान पार्षद आशु मलिक ने साफ किया है कि उन्होंने कभी भी मुख्यमंत्री अखिलेश यादव को औरंगजेब और पार्टी सुप्रीमो मुलायम सिंह यादव को शाहजहां नहीं कहा है। आज की बैठक में मुख्यमंत्री अखिलेश यादव ने आशु मलिक का नाम लिया था कि उन्होंने अमर सिंह के इशारे पर एक अखबार में औरंगजेब छपवाया था। इसके साथ ही आशु मलिक ने आरोप लगाया कि मंत्री पवन पांडे ने आज उन्हें सीएम आवास पर चांटा मारा। मलिक ने अपनी जान को खतरा भी बताया है। इससे पहले आशु मलिक ने सीएम आवास जाकर अखिलेश यादव से मुलाकात की। इस बीच खबर है कि प्रदेश अध्यक्ष शिवपाल यादव ने अखिलेश समर्थक 10 युवा नेताओं को पार्टी से बाहर निकाल दिया है।